સારાંશ માટે દસ્તાવેજ: 1. ભારતને જોડવાની યોજના

વડા પ્રધાન તરીકે વાજપેયીના જે કામને સૌથી મહત્ત્વનું ગણવામાં આવે છે તે છે રસ્તાના માધ્યમથી ભારતને જોડવું.

તેમણે ચેન્નઈ, કોલકાતા, દિલ્હી અને મુંબઈને જોડવા માટે સ્વર્ણિમ ચતુર્ભુજ સડક પરિયોજના લાગુ કરી. આ સાથે જ વડા પ્રધાન ગ્રામીણ સડક યોજના લાગુ કરી. આ નિર્ણયે દેશના આર્થિક વિકાસને ગતિ આપી.

તેમની સરકારમાં નદીઓના જાડાણની પણ યોજના બનાવવામાં આવી હતી. વર્ષ 2003માં તેમણે સુરેશ પ્રભુની અધ્યક્ષતામાં એક ટાસ્ક ફોર્સનું ગઠન કર્યું હતું. 

તમે આ વાંચ્યું કે નહીં?

2. ખાનગીકરણનો સહયોગ 

વાજપેયીની આ રણનીતિ પાછળ કૉર્પોરેટ સમૂહની ભાજપ સાથે સાઠગાંઠ હશે એમ માનવામાં આવે છે. જોકે, તે સમયે તેમની નજીક રહેલા પ્રમોદ મહાજનનું દિમાગ હોવાનું પણ માનવામાં આવતું હતું.

વાજપેયીએ વર્ષ 1999માં પોતાની સરકારમાં વિનિવેશ (મૂડી રોકાણ) તરીકે એક નવા મંત્રાલયનું ગઠન કર્યું હતું. 

આ મંત્રાલયના મંત્રી અરુણ શૌરીએ ભારત ઍલ્યુમિનિયમ કંપની (બાલ્કો) હિંદુસ્તાન ઝિંક, ઇન્ડિયન પેટ્રોકેમિકલ્સ કૉર્પોરેશન લિમિટેડ અને વિદેશ સંચાર નિગમ લિમિટેડ જેવી સરકારી કંપનીઓને વેચવાની શરૂ કરી.

આ સાથે જ વાજપેયીની સત્તા પહેલાં દેશમાં વીમાનું ક્ષેત્ર સરકારી કંપનીઓના હાથમાં હતું. પરંતુ વાજપેયીએ તેમાં વિદેશી રોકાણના રસ્તાઓ ખોલી નાખ્યા. તેમણે વીમા કંપનીઓમાં વિદેશી રોકાણની સીમા 26 ટકા વધારી દીધી હતી જેને વર્ષ 2015માં મોદી સરકારે 49 ટકા કરી નાખી.

જોકે, વાજપેયીના આ નિર્ણયની આજે પણ આલોચના થાય છે. આલોચકોનું માનવું છે કે ખાનગીકરણથી કંપનીઓએ નફાને જ પોતાનું લક્ષ્ય બનાવી લીધું હતું.

ઉલ્લેખનીય છે કે સરકારી કર્મચારીઓની પેન્શન યોજનાને વાજપેયી સરકારે જ બંધ કરી હતી. 

3. સંચાર ક્રાંતિનો બીજો યુગ

ભારતમાં ભલે સંચાર ક્રાંતિના જનક રાજીવ ગાંધી અને સામ પિત્રોડાને માનવામાં આવતા હોય, પરંતુ તેને લોકો સુધી પહોંચાડવામાં વાજપેયી સરકારનું યોગદાન છે. 

વર્ષ 1999માં વાજપેયી સરકારે ભારત સંચાર નિગમ લિમિટેડ (બીએસએનએલ)ના એકાધિકારને ખતમ કરીને નવી ટેલિકોમ નીતિ અપનાવી હતી. 

રેવન્યૂ શેરિંગ મૉડલ મારફતે લોકોને સસ્તા દરે ફોન કોલ્સ કરવાનો ફાયદો મળ્યો અને ત્યારબાદ સસ્તા ફોન મળવાનું શરૂ થયું.

4. સર્વ શિક્ષા અભિયાન

છથી 14 વર્ષનાં બાળકોને મફતમાં શિક્ષણ આપવાનું અભિયાન વાજપેયી સરકારે 2000-01 વર્ષમાં શરૂ કરી હતી.

આ નિર્ણયને લીધે વર્ષ 2000માં 40 ટકા બાળકો ડ્રોપ આઉટ થતા જે ઘટીને વર્ષ 2005માં 10 ટકા થઈ...\nદસ્તાવેજની સમાન ભાષામાં સારાંશ:
અટલ બિહારી વાજપેયીના જન્મદિને કેન્દ્ર સરકારે તેમની મુદ્રાવાળો 100 રૂપિયાનો સિક્કો પણ બહાર પાડ્યો છે. વાજપેયી ત્રણ વખત ભારતના વડા પ્રધાન રહ્યા. પ્રથમ વખત 13 દિવસ માટે, પછી 13 મહિના માટે અને ત્યારબાદ 1999થી 2004 સુધી. ઉલ્લેખનીય છે કે વાજપેયીએ પોતાના કાર્યકાળમાં ઘણા મોટા નિર્ણયો લીધા જેણે ભારતની રાજનીતિને હંમેશાંને માટે બદલી નાખી. એક નજર એવા નિર્ણયો પર કરીએ જેને વાજપેયીએ વડા પ્રધાન તરીકે લીધા હતા અને લાંબા સમય સુધી ભારતની રાજનીતિમાં તેની અસર દેખાશે.